# Знајте ваша права, дајте ваша мишљења

Септембар 2023.

Independent Mental Health Advocacy (IMHA) (Независно заступање у вези менталног здравља) вам може помоћи да знате ваша права и дајете ваша мишљења. IMHA је служба која даје бесплатне услуге заступања у поверењу особама које:

* добијају обавезно лечење (compulsory treatment), или
* забрињава добијање обавезног лечења.

Услуге IMHA-е се дају преко Victoria Legal Aid-а, али IMHA није правна служба. IMHA је служба независна од служби за ментално здравље.

## Ми ћемо вас контактирати

У [Mental Health and Wellbeing Act 2022 (Vic)](https://www.legislation.vic.gov.au/in-force/acts/mental-health-and-wellbeing-act-2022/002) (*Закону о менталном здрављу и добробити 2022 (Vic)*)се наводи да ћемо од 1. септембра 2023. у кључним тренуцима бити обавештавани када добијате обавезно лечење. Да бисте дознали о кључним тренуцима, видите поглавље [„Када ће бити обавештена IMHA?“](#IMHAnotified) у наставку.

Ми ћемо вас контактирати, осим ако нам кажете да то не чинимо. Када вас контактирамо, објаснићемо вам шта радимо, а ви можете да одлучите да ли желите наше услуге. Да бисте нам рекли да вас не контактирамо, видите поглавље „Реците нам да вас не контактирамо“ у овом информативном листу.

## Ви нас можете контактирати

Ако сада не добијате обавезно лечење, али сте забринути око добијања обавезног лечења, ви и даље можете добијати услуге IMHA-е. Треба да нас контактирате директно, јер нећемо бити обавештени. Можете да нам се јавите на 1300 947 820, посетите нашу веб-страницу [www.imha.vic.gov.au](http://www.imha.vic.gov.au) или пошаљите имејл на адресу contact@imha.vic.gov.au

Уобичајени разлози због којих људи могу бити забринути због обавезног лечења укључују осећај да не смете да се не слажете са својим тимом за лечење, или вам је ваш тим залечење саопштио да ћете, ако нешто не урадите, бити подвргнути обавезном лечењу.

## Како вам IMHA може помоћи

Ми вам можемо помоћи:

* да разумете информације о вашем прегледу, лечењу, нези и опоравку
* да доносите одлуке о вашем прегледу, лечењу и нези
* да разумете и остварујете ваша права
* да направите претходну изјаву жеља (advance statement of preferences)
* да именујете особу за подршку
* да тражите друго психијатријско мишљење
* да тражите правни савет
* да поднесете захтев Mental Health Tribunal-у (Трибуналу за ментално здравље)
* да разумете и користите систем услуга за ментално здравље и благостање
* да вашим службама за ментално здравље и благостање, као и другима, изразите ваше одлуке, мишљења и жеље
* да поднесете жалбу.



Можемо да ангажујемо преводиоца. Такође се можете јавити служби [Translating and Interpreting Service (TIS)](https://www.tisnational.gov.au/) (Служба за писмено и усмено превођење) на 131 450 и затражити да вас повежу са нама.

Са вашом дозволом, IMHA може да представи ваша мишљења вашој служби за ментално здравље и благостање.

Ваш заступник из IMHA:

* ће деловати према вашим упутствима
* неће предузимати активности без ваше сагласности
* неће се управљати према томе шта други мисле да је најбоље у вашем интересу, ако имате најмање 16 година. Ако имате 15 година или сте млађи, IMHA ће заступати ваша мишљења и сарађиваће са вашом породицом, неговатељима и особама које вам пружају подршку, да би се обезбедило да су најбоље заштићени ваши интереси.

## Реците нам да вас не контактирамо

Требаће да нам дате ваше податке за идентификацију да бисмо обезбедили:

* да не покушавамо да вас контактирамо, и
* да избришемо информације које добијамо о вашем обавезном лечењу.

Са информацијама које нам дајете ће руковати наше административно особље. Можете да посетите <https://www.imha.vic.gov.au/how-we-handle-personal-information> да бисте дознали како поступамо са личним информацијама и штитимо вашу приватност.

Да бисте нам рекли да вас не контактирамо:

* јавите се на 03 9093 3701
* посетите [www.imha.vic.gov.au/optout](http://www.imha.vic.gov.au/optout) да бисте попунили opt-out form
* попуните следећи образац и пошаљите га на адресу admin@imha.vic.gov.au или поштом на:

Independent Mental Health Advocacy

GPO Box 4380

Melbourne VIC 3001

* пошаљите нам имејл на admin@imha.vic.gov.au са следећом изјавом за сагласност и информацијама.

Помоћ за подношење обрасца можете затражити од члана особља или особе за подршку.

Ја, напишите пуно име и презиме **не** желим да ме IMHA контактира ако ми буде издат налог за обавезно лечење или у било којем другом кључном тренутку. Ја разумем да ће бити избрисане информације које IMHA добија о мом обавезном лечењу.

Датум рођења: напишите датум рођења, дан/месец/година (дд/мм/гггг)

Потпис: име и презиме

Датум: данашњи датум

Болнички UR број (State-wide UR Number) – SWURN: напишите свој болнички број

Ово је јединствени број који вам болница даје и који ми користимо да би обезбедили да вас тачно идентификујемо. Ако не знате ваш SWURN број, можете да питате вашу службу за ментално здравље и добробит или да се јавите служби IMHA-и за помоћ.

Телефонски број: напишите свој број телефона

Имејл: напишите своју имејл адресу

Адреса: напишите своју адресу

Насеље/град: напишите своје насеље/град

Поштански број: напишите поштански број

Ако касније промените мишљење и желите да вас IMHA контактира када будете добијали обавезно лечење, можете:

* да се јавите на 1300 947 820
* да пошаљете имејл на адресу contact@imha.vic.gov.au
* да посетите нашу веб-страницу на [www.imha.vic.gov.au](http://www.imha.vic.gov.au)

### Када ће IMHA бити обавештена?

IMHA ће бити обавештена ако:

* вам буде издат привремени налог за лечење или налог за лечење, укључујући ако сте форензички или безбедносни пацијент
* је ваше право на комуницирање било ограничено
* је ваш привремени налог за лечење или налог за лечење промењен са лечења у заједници на лечење у установи, или са лечења у установи на лечење у заједници
* ако је ваш привремени налог за лечење или налог за лечење повучен или отказан
* ако имате заказану расправу у Mental Health Tribunal-у (Трибуналу за ментално здравље)
* ако је коришћена ограничавајућа интервенција (restrictive intervention), на пример, ако сте стављени у изолацију (seclusion), или сте физички или хемијски ограничавани
* ако је ваш налог промењен да будете пребачени на лечење у другу наменску службу за ментално здравље.

Ако сте безбедносни пацијент (security patient), IMHA ће такође бити обавештена ако сте:

* примљени или пребачени у наменску службу за ментално здравље
* враћени у затвор.

Ако сте форензички пацијент, IMHA ће такође бити обавештена ако:

* сте пребачени у наменску службу за ментално здравље, осим ако [Forensic Leave Panel](https://www.health.vic.gov.au/mental-health-services/forensic-leave-panel) одобри пребацивање или то на други начин нареди неко овлашћено тело
* ваш психијатар или [главни психијатар](https://www.health.vic.gov.au/chief-psychiatrist) одреди да будете пребачени у другу наменску службу за ментално здравље
* [Forensicare](https://www.forensicare.vic.gov.au/) (Victorian Institute of Forensic Mental Health) (Викторијски институт за форензичко ментално здравље) поднесе захтев Трибуналу за ментално здравље за издавање налога за интензивно надзорно надгледање (intensive monitored supervision order), ако и када тај налог буде издат.

### Како да контактирате IMHA и дознате више

* Посетите веб-страницу [www.imha.vic.gov.au](http://www.imha.vic.gov.au) или пошаљите имејл на адресу contact@imha.vic.gov.au
* Јавите се телефонској линији IMHA-е на **1300 947 820**, коју опслужују заступници из IMHA-е од 9:30 до 16:30 седам дана у недељи (осим на државне празнике).
* Јавете се правној линији IMHA-е на **1800 959 353** да бисте чули снимљене информације о вашим правима .
* Тражите од даваоца услуга за ментално здравље, неговатеља или друге особе за подршку да вам помогнете да контактирате IMHA-у.
* Ако желите да дате коментар или да поднесете жалбу на IMHA-у, молимо вас јавите нам се или посетите [поглавље за коментаре](https://www.imha.vic.gov.au/feedback) на нашој веб-страници.
* За бесплатног преводиоца позовите 131 450 и тражите да вас повежу с нама на 1300 947 820

